Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Fwilenunga chikuma mazu aKalunga (1-3)
-
Malolwa akuyoya aze vanatungisa zuvo yakushipilitu (4-10)
-
Kutwama nge vamwiza mukaye (11, 12)
-
Kuliluula chamwenemwene (13-25)
2 Ngocho sezenu upi wosena,+ namakuli osena, nakulyonga, nalushiushiu, nakutungula chosena.
2 Nge vakemba vaze vanasemuka kalinwomu,+ fwilenunga chikuma mavele akuzeneka kusanga amazu aKalunga mangana hakuwanwa mukole nakuheta kuulwilo,+
3 chikalu kumunamakila nakutachikiza ngwenu Mwata apwa walikoji.
4 Enu hakwiza kuli ikiye, kulilolwa lyalitonyi lize vakana kuli vatu,+ oloze kuli Kalunga lyapwa lyakusakula, lyandando yayinene,+
5 nayenu hakupwa mumalolwa amatonyi, vali nakumitunga mupwenga zuvo yakushipilitu,+ mupwenga muvapilishitu vajila,+ mangana muhanenga vimuna vakuvatula vakushipilitu vaze vetavila kuli Kalunga kuhichila muli Yesu Kulishitu.+
6 Mwomwo Chisoneka chamba ngwacho: “Talenu! Nangwala lilolwa lyakusakula muZeyone, lilolwa lyamumbango lyandando yayinene lyachihela chazuvo. Kaha weshowo mwafwelela lilolwa kana keshi kukapayako.”+
7 Ngocho ikiye napu wandando yayinene kuli enu mwomwo mwapwa muvaka-kwitava. Oloze kuli vaze vazeneka kwitava, “lilolwa lize vakanyine vaka-kutunga,+ linapu jino lilolwa lyalinene lyamumbango,”+
8 linapu “lilolwa lyakuhukanyisa, lilolwa lyakulimbwisa.”+ Vatu kanava vali nakuhukana mwomwo vanalikange kumazu. Kaha omu mukiko vene vavatongwelele.
9 Oloze enu munapu “muvatu vasakula, muvapilishitu vawangana, mumuyachi wajila,+ muvatu aheta Kalunga kupwa luheto lwakulipwila,+ mangana muvilikenga kwosena kuwaha”+ chaYou amisanyikile kufuma mumilima nakumineha mukumunyika chenyi chakukomwesa.+
10 Enu kunyima kamwapwile muvatu jaKalungako, oloze oholili munapu jino muvatu jaKalunga,+ kunyima kavamiteteleleko, oloze oholili vanamitetela jino.+
11 Enu ngwazanga, ngunamilembelela ngwami enu hakupwa muvamwiza, muvaka-kuzuzumana,+ lihendenunga kukufwila chamujimba+ chize cheji kulwanga jita nayenu.+
12 Twamiso yenu muli vaka-mafuchi yipwenganga yamwenemwene,+ mangana nge navamivangijikila ngwavo muvaka-kulinga mwamupi, vakiko vapwenga vinjiho kuvilinga vyenu vyamwenemwene,+ nakuhasa kumutohwesa Kalunga halikumbi lyenyi lyakukekesa vatu.
13 Mwomwo yaMwata, liluulenunga kuli weshowo ali nangolo jakuyula,+ numba apwa mwangana,+ hakupwa wamulemu chikuma,
14 numba vapwa vanguvulu, hakuwana nge ikiye avatuma mangana vazangamise vaka-kulinga mwamupi, nakwalisa vaka-kulinga mwamwaza.+
15 Mwomwo omu mukiko mwaya muchima waKalunga ngwenyi, enu hakulinga mwamwaza, muhase kuholesa vaze vahona mangana vaze navahanjika vyuma vyauleya.+
16 Pwenunga muvatu vakulihehwa,+ kaha kanda namulingisa kulihehwa chenu chipwenga kanyinyilo kakulingilaho vyuma vyavipiko,+ oloze pwenunga muvandungo jaKalunga.+
17 Vumbikenunga vatu vosena,+ zangenunga vandumbwenu vosena,+ mwivwenunga Kalunga woma,+ vumbikenunga mwangana.+
18 Vangamba valuukenga kuli vakaka javo nakuvevwanga woma,+ keshi nge kuli vaze vamwaza, vaka-kwashiwisa muchima kahako, oloze nakuli vaze vavakalu kusuulwisa.
19 Mwomwo chapwa chamwaza nge mutu mwomika hakumona ukalu nahakumuyanjisa chakuhona mulonga mwomwo yachivezu chenyi kuli Kalunga.+
20 Uno nganyo mukaze yiliho kachi nge namumika hakumiveta mwomwo yakulinga shili?+ Oloze kachi nge namumika hakumiyanjisa mwomwo yakulinga mwamwaza, kaha echi vachitavila kuli Kalunga.+
21 Chikupu vene, echi chikiko vamisanyikilile, mwomwo naKulishitu nawa ayanjile hali enu,+ nakumisela chakutalilaho mangana mukavangizenga kanawa mujitambo jenyi.+
22 Ikiye kalingile shiliko,+ kaha mukanwa kenyi kavawanyinemo makuliko.+
23 Omu vapwile nakumutukana,+ ikiye kavahilwishililenga matukako.+ Omu apwile nakuyanda,+ ikiye kavakinjilileko, oloze alihanyine mumavoko ayaUze eji kuyulanga+ mwakwoloka.
24 Ambachile jishili jetu+ mumujimba wenyi hachitondo+ mangana tufwenga kushili nakuyoya kukwoloka. Kaha “vamyukile najimbandu jenyi.”+
25 Mwomwo enu mwapwilenga nge mumikoko vaze vanajimbala,+ oloze jino munakinduluka lyehi kuli kafunga+ uze apwa kalama wamyono yenu.
Share
Share
NEW WORLD TRANSLATION OF THE HOLY SCRIPTURES (2013 REVISION)
WaPetulu 1 2
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk zul_Latn unk kin_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn